ALAQUÀS CELEBRA EL Xé ANIVERSARI DELS HORTS URBANS
29/10/2024

# ALAQUÀS CELEBRA EL Xé ANIVERSARI DELS HORTS URBANS

*   29/10/2024
*   [Medi ambient](/categoria/9/0/medi_ambient)
*   [Imprimir](#)
*   Compartir
*    https://www.alaquas.org/documento.asp?id\_do=22341

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F22341%2F0&title=Ajuntament%20d%27Alaqu%C3%A0s.%20Premsa.ALAQU%C3%80S%20CELEBRA%20EL%20X%C3%A9%20ANIVERSARI%20DELS%20HORTS%20URBANS)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/22341/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2024/2/22341/29102024whatsapp_image_2024-10-29_at_10_03_44_3__Form_4.jpg)](https://www.alaquas.org/ficheros/documentos/2024/2/22341/29102024whatsapp_image_2024-10-29_at_10_03_44_3__Form_10.jpg "<a href='https://www.alaquas.org/ficheros/documentos/2024/2/22341/29102024whatsapp_image_2024-10-29_at_10_03_44_3__Form_10.jpg' target=_blank><i class='fa fa-external-link' aria-hidden='true'></i>.ALAQUÀS CELEBRA EL Xé ANIVERSARI DELS HORTS URBANS</a>")

El recinte firal El Terç acull una festa per a tots els públics amb música, tallers i activitats per a posar en valor aquesta iniciativa.

Alaquàs va celebrar el passat dissabte 26 d’octubre el Xé Aniversari dels Horts Urbans amb una festa per a tots els públics. Una jornada que va servir per a posar en valor aquesta iniciativa creada amb l'objectiu de fomentar la participació ciutadana i el desenvolupament sostenible, l'educació ambiental, la recuperació de l'agricultura tradicional i ecològica, i promoure les relacions i l'intercanvi intergeneracional per a compartir coneixements entre la gent jove i la gran.

L’Alcalde d’Alaquàs, Toni Saura, la Regidora de Parcs i Jardins, Agricultura i Horts Urbans, Yasmina Pérez, i el Regidor de Desenvolupament Sostenible, Serveis Urbans i Smart City, Sebastián Ruiz, van agrair el treball i el compromís de totes les persones que han fet possible que els Horts Urbans siga “un projecte viu, de futur i amb molt de recorregut”.

L’Alcalde es va mostrar satisfet “per aquesta aposta decidida i ferma per a recuperar i mantindre els Horts Urbans de manera participativa que actualment compta amb més de 20.000 metres quadrats i 181 parcel·les”. La Regidora va anunciar alguns dels projectes que es duran a terme en breu com són “l’ampliació del nombre de parecel·les, una nova pèrgola, nous ponts per a complir la normativa d’accessibilitat, nous espais per a compartir i noves fonts”. El Regidor va destacar la importància d’aquest projecte comunitari i va recordar que en breu es posarà en marxa el projecte ‘Alaquàs circular’, “un nou projecte que farà que Alaquàs reduisca la seua petjada de carboni”. Les intervencions van finalitzar amb la lectura del poema ‘La flor del taronger’ de Vicent Andrés Estellés.

La festa va comptar amb diferents tallers d’oficis tradicionals per tal de donar-los a conéixer a la població infantil com el terriseria dirigit per Alfareria Enrique A. Martí i altre de cistelleria oferit per Cestería Vidal. Hi va haver també un taller d’alimentació posat en marxa per Cor de Vila, un de meteorologia a càrrec d’Inforatge, de plantació d’aromàtiques per la Mancomunitat de l’Horta Sud i de compostatge a càrrec d’Emtreduca. Van estar presents també Per l’horta i Alaquàs Circular. El Departament de Jardineria de l’Ajuntament d’Alaquàs va oferir informació sobre els nous sistemes de reg i va obsequiar les i els assistents amb plantes aromàtiques.

La jornada es va completar amb una xarrada sobre banc de palla i una exposició de ferramentes antigues. La música a càrrec del grup Música pel Clima, que va oferir una actuació en llengua valenciana reivindicativa amb lletres que parlaven dels ODS i que va destacar per utilitzar energia solar per abastir el concert. Durant el concert es va pintar un mural commemoratiu en el qual van poder participar totes les persones que ho desitjaren realitzant les flors de la part inferior del quadre. La festa va finalitzar amb la dansà a càrrec del grup l'Olivar i la colla de dolçaines i tabals.